Pillars of Hercules

Pillars Of Hercules var en tradisjonsrik pub i Greek Street nr. 7 i Soho i London. Dagens lokaler er fra 1910, men puben har en historie som går tilbake til 1733. Charles Dickens nevner puben i sin roman En fortelling om to byer (1859). I seinere år er puben blitt et stamsted for mange yngre britiske forfattere, blant dem Martin Amis, Ian Hamilton, Julian Barnes og Ian McEwan. Litteraturkritikeren Clive James har gitt en av sine bøker navn etter stedet: At The Pillars Of Hercules. Selve navnet er en engelsk oversettelse av Herkulessøylene, den antikke betegnelsen på Gibraltarstredet. Puben ble lagt ned 24. februar 2018.